موسوعه

الموسوعه (بالانجليزى: Encyclopedia) هى كتاب او مجموعة كتب ب فيها  معلومات وافيه عن كل فروع المعرفه او فرع معين من المعرفه. بتتقسم الموسوعة لمواد ، ماده واحده لكل موضوع. المواد بتتقسم على المواضيع فى الموسوعه فى العاده حسب اسم المادة ابجديا وممكن الموسوعه تكون وارده فى مجلد واحد او مجلدات، وده بيعتمد على كمية المواد المدرجه. الموسوعه ممكن تكون عامه او متخصصه فى موضوع معين.

من اشهر الموسوعات العالميه العامه الموسوعه البريطانيه (Encyclopædia Britannica) و موسوعة لاروس. ومن امثلة الموسوعات المتخصصه فى مجال معين الموسوعه القبطيه. الغرض من عمل الموسوعه هو نشر المعرفه بين الناس فى كل نواحى العالم و الحصول على معلومات سريعه عن موضوع معين.

 أنواع الموسوعات 

 موسوعات مطبوعة 
الموسوعات المطبوعة كانت لحد اختراع الانترنت هيا النوع الوحيد من الموسوعات، ومن أشهر الأمثلة عليها هيا موسوعة بروكهاوس (Brockhaus Enzyklopädie) ، موسوعة بريتانيكا (Encyclopædia Britannica)، وإنسيكلوبيدى (Encyclopédie). وبالرغم من فعاليتها كانت ليها جوانب سلبية زى غلائها، تقلها وحجمها، وصعوبة تحديثها.

 موسوعات إلكترونية 
ظهرت الموسوعات الإلكترونية لأول مرة فى أواخر القرن ال20 على اسطوانات CD واللى أشهرها موسوعة إنكارتا من مايكروسوفت ، و فى بداية القرن 21 ابتدت تظهر موسوعات اكبر و أكتر تعقيد زى الجزء الإلكترونى من موسوعة بريتانيكا (هنا)، وموسوعة ويكيبيديا (Wikipedia) الحرة. وفرت الموسوعات الإلكترونية مصدر سريع ومجانى للمعرفة هيا فى الوقت الحالى أكتر أنواع الموسوعات استخدامًا. واجهت ويكيبيديا نقض كبير فى قابلية الاعتماد على معلوماتها بسبب خاصية التعديل الحر اللى بتسمح لأى حد بتعديل محتواها بشكل مجهول، مع كده أظهر بحث قارن بين الدقة العلمية لمقالات موسوعة بريتانيكا وويكيبيديا إن الدقة بتاعتهم متقاربة بشكل كبير، واللى واجهته موسوعة بريتانيكا اللى نظام تحريرها ومراجعتها بيعتمد على خبراء بس على عكس ويكيبيديا اللى بتشتغل على أساس نظام تطوعى بالرفض والتشكيك التام.

 شوف كمان 

 انسيكلوبيديا بريتانيكا
 ويكيبيديا
 كتاب
 الانترنت

 مصادر 

تصنيف:ارشادات ويكيبيديا مصرى
تصنيف:ثقافه
تصنيف:كتب